અમદાવાદઃ વટવા વિસ્તારમાં અાવેલા સાંઈબાબા એપાર્ટમેન્ટમાં રહેતી એક બાળકી પાણીની અન્ડરગ્રાઉન્ડ ટાંકીમાં પડી જતાં બાળકીનું સારવાર દરમિયાન મોત નીપજ્યું હતું. અા અંગે વટવા પોલીસે અકસ્માત મોત નોંધી તપાસ હાથ ધરી છે. વટવાના સાંઈબાબા એપાર્ટમેન્ટમાં રહેતી બે વર્ષીય બાળકી પાયલ ગુડ્ડુદાસ દાસ બપોરના સમયે પાડોશના બ્લોકમાં રહેતી સંબંધીને ત્યાં રમવા ગઈ હતી ત્યારે પાણીની અન્ડરગ્રાઉન્ડ ટાંકીમાં પડી જતાં તેને સારવાર માટે એલજી હોસ્પિટલ ખસેડાઈ હતી જ્યાં તેનું મોત નીપજ્યું હતું. પોલીસે અકસ્માતે મોતનો ગુનો નોંધી તપાસ હાથ ધરી છે.